Wilhelm Bockslaff

Si Wilhelm Ludwig Nikolai Bockslaff (, ; , Riga – 9 Marso 1945, Poznań) sarong Baltikong Aleman na arkitekto na nagtatrabaho sa Riga. Siya konsiderado bilang saro sa mas importanteng representante nin Eklektisismo, Neo-Gothic asin estilong Art Nouveau sa siyudad. Siya midbid sa mga konstruksyon nin simbahan.

Biograpiya
Si Wilhelm Bockslaff namundag sa Riga sa 12 Oktobre 1858. An saiyang ama iyo idtong mayaman na komersyante asin industrialistang Nicholas Ludwig Bockslaff.
Kan 1878 nagpoon na siyang adal sa arkitektura sa Riga Polytechnicum asin naggradwar kan 1885. Pakagradwar, siya nagpirmi sa polytechnikum na magtrabaho bilang assistant. Siya nagtrabaho sa mga opisina nin mga arkitektong sinda Johann Koch asin Heinrich Scheel. Dangan siya nagbukas kan sadiring opisina sa arkitektura. Sa panahon na ini inadalan niya an historya kan St. Peter's church sa Riga asin ibang mga medieval na edipisyo sa siyudad.
Kan 1894 inagom niya si Eva Riker.

Si Bockslaff nagtrabaho haros sa estilong eklektik, espesyalmente sa Neo-Gothic na estilo. Alagad, siya nagdesenyo nin mga edipisyo sa pormang Art Nouveau. Mga nauunabihan na mga edipisyo iyo an Jaunmokas Manor harani sa Tukums asin Commercial school sa Riga (ngonyan, Art Academy of Latvia). Siya dakul na mga manor na ipigsulit pakatapos kan Rebolusyon nin 1905.
Siya nagdesenyo man nin dakul na bilang nin mga simbahan asin mga ibang industryal na mga pabrika asin tangke nin tubig.

Kan mga 1930 siya nagdesenyo nin memorial para saiya asin saiyang agom sa Riga Great Cemetery. Alagad, an agom niya mansana an nalubong duman kan 1939. Siya pinirit maghale sa Latvia kairiba an mayoriya kan mga Baltkong Aleman asin nag'estar sa Posen.
Siya nagadan kan 9 Marso 1945 sa Posen. An saiyang aking babae ilinubong siya sa natad kan harongan ninda. Pakatapos kan gera siya anonimong inilubong sa sarong lokal na sementeryo.

Sa pag'onra kan ika-150ng anibersaryo niya, sarong monumento an ipinatindog sa parke nin Mālpils Manor.

Galeriya

Hilnga man
Dzelzava Manor
Jaunmokas Manor
Jaunpils Castle
Lielstraupe Castle
Mālpils Manor
Taurupe Manor
Vecbebri Manor

Toltolan

An artikulong ini iyo enot na pigpalis gikan sa Alemanong Wikipedya.

Mga 1858 na kamundagan
Mga 1945 na kagadanan
Mga Arkitekto haleng Riga
Mga Baltikong Alewman
Art Nouveau'ng mga arkitekto
Mga nagtapos sa Riga Technical University
Mga Paratukdo sa Riga Technical University